मैकमहोन रेखा भारत और तिब्बत के बीच सीमा रेखा है। यह अस्तित्व में सन् १९१४ में भारत की तत्कालीन ब्रिटिश सरकार और तिब्बत के बीच शिमला समझौते के तहत आई थी। १९१४ के बाद से अगले कई वर्षो तक इस सीमारेखा का अस्तित्व कई अन्य विवादों के कारण कहीं छुप गया था, किन्तु १९३५ में ओलफ केरो नामक एक अंग्रेज प्रशासनिक अधिकारी ने तत्कालीन अंग्रेज सरकार को इसे आधिकारिक तौर पर लागू करने का अनुरोध किया। १९३७ में सर्वे ऑफ इंडिया के एक मानचित्र में मैकमहोन रेखा को आधिकारिक भारतीय सीमारेखा के रूप में पर दिखाया गया था।
इस सीमारेखा का नाम सर हैनरी मैकमहोन के नाम पर रखा गया था, जिनकी इस समझौते में महत्त्वपूर्ण भूमिका थी और वे भारत की तत्कालीन अंग्रेज सरकार के विदेश सचिव थे। अधिकांश हिमालय से होती हुई सीमारेखा पश्चिम में भूटान से ८९० कि॰मी॰ और पूर्व में ब्रह्मपुत्र तक २६० कि॰मी॰ तक फैली है। जहां भारत के अनुसार यह चीन के साथ उसकी सीमा है, वही, चीन १९१४ के शिमला समझौते को मानने से इनकार करता है। चीन के अनुसार तिब्बत स्वायत्त राज्य नहीं था और उसके पास किसी भी प्रकार के समझौते करने का कोई अधिकार नहीं था। चीन के आधिकारिक मानचित्रों में मैकमहोन रेखा के दक्षिण में ५६ हजार वर्ग मील के क्षेत्र को तिब्बती स्वायत्त क्षेत्र का हिस्सा माना जाता है। इस क्षेत्र को चीन में दक्षिणी तिब्बत के नाम से जाना जाता है। १९६२-६३ के भारत-चीन युद्ध के समय चीनी फौजों ने कुछ समय के लिए इस क्षेत्र पर अधिकार भी जमा लिया था। इस कारण ही वर्तमान समय तक इस सीमारेखा पर विवाद यथावत बना हुआ है, लेकिन भारत-चीन के बीच भौगोलिक सीमा रेखा के रूप में इसे अवश्य माना जाता है। सन्दर्भ बाहरी कड़ियाँ । याहू जागरण।।२९ अप्रैल, २००९
चित्र दीर्घा ऐतिहासिक मानचित्रों में मैकमहोन रेखा
"इम्पेरियल गैज़ेट ऑफ इंडिया", ऑक्स्फोर्ड विश्वैद्यालय प्रेस, १९०९ का एक मानचित्र ऊपर दायीं ओर पूर्वी भाग की बाहरी रेखा दिखाता है
"इम्पीरियल गैज़ेटियर ऑफ इंडिया" का आधिकारिक मानचित्र, नाम: भारत और पड़ोसी देश। इसमें बाहरी रेखा ब्रिटिश राज और चीनी साम्राज्य की सीमारेखा दिखाती है।
8pxचीन में तिब्बती स्वायत्त्त क्षेत्र तिब्बती निष्कासित जनजाति द्वारा दावित ऐतिहासिक तिब्बत
8pxचीन द्वारा दिखाये तिब्बती क्षेत्र 8pxभारत दावित चीन अधिकृत अकसाई चिन क्षेत्र
भारत अधिकृत, चीन दावित तिब्बती क्षेत्र
तिब्बती सांस्कृतिक इतिहास से जुड़े अन्य क्षेत्र
श्रेणी:भारत के वैदेशिक सम्बन्ध
श्रेणी:संयुक्त राजशाही के विदेश संबंध
श्रेणी:शिमला
श्रेणी:चीन की सीमा
श्रेणी:भारत की सीमा
श्रेणी:तिब्बत का भूगोल
श्रेणी:ब्रिटेन का इतिहास
श्रेणी:तिब्बत का इतिहास
श्रेणी:१९१४
श्रेणी:भारत-चीन सीमा
भारत और चीन सीमा के बीच की रेखा का क्या नाम है?
मैकमहोन रेखा